Polisie op soek na tref-en-trap verdagteDie polisie van die Oos-Kaap doen ŉ beroep op inwoners van Kenton-on-Sea om te help om ŉ vermeende tref-en-trap verdagte op te spoor nadat ŉ bejaarde vrou in die omgewing doodgery is. “Ons versoek enigiemand wat moontlik die voorval gesien het om na vore te kom,” het lt. Luvuyo Mjekula, ŉ polisiewoordvoerder, gesê. Nontisi Sonanze (71) se liggaam is Maandagoggend langs die R72-pad naby Klipfontein aangetref. “ŉ Nadoodse ondersoek het bepaal dat sy weens veelvoudige inwendige beserings gesterf het, en dat ŉ voertuig haar moontlik raakgery het,” het Mjekula gesê. Mense met inligting kan die polisie by 10111 bel.